ദത്തൻ പുനലൂർ

തമിഴ്‌നാട്ടിലെ നീലഗിരിയിലെ കൂനൂർ ആസ്ഥാനമായി പ്രവർത്തിക്കുന്ന ഒരു ഇന്ത്യൻ പ്രകൃതി വന്യജീവി ഫോട്ടോഗ്രാഫറാണ്  ദത്തൻ പുനലൂർ. ആലപ്പുഴ ജില്ലയിൽ മുതുകുളം സ്വദേശിയാണ് അദ്ദേഹം.
 ജീവിതരേഖ 
1954-ൽ ഇന്ത്യയിലെ കേരള സംസ്ഥാനത്തിലെ ആലപ്പുഴ ജില്ലയിൽ മുതുകുളം എന്ന സ്ഥലത്ത് വി.ദേവദത്തൻ എന്ന പേരിൽ ദത്തൻ പുനലൂർ ജനിച്ചു. വി.കെ. വാസുവിന്റെയും സി.കെ. ഓമനയുടെയും മകനായ അദ്ദേഹം മുതുകുളം ഹൈസ്കൂളിൽ സ്കൂൾ വിദ്യാഭ്യാസം പൂർത്തിയാക്കി. മാവേലിക്കരയിലെ രാജാ രവിവർമ്മ കോളേജ് ഓഫ് ഫൈൻ ആർട്സിൽ നിന്ന് സ്കോളർഷി പ്പോടെ ചിത്ര-ശിൽപ കലളിൽ ബിരുദവും, ഫോട്ടോ ലക്സ് ഇൻസ്റ്റിറ്റ്യുട്ടിൽ നിന്ന് ഫോട്ടോഗ്രാഫി യിൽ സട്ടിർഫിക്കറ്റ് കോഴ്‌സും ദത്തൻ പൂർത്തയാക്കി. പത്ര മാസികകളുടെ  ഇലസ്ട്രേഷനുകളും കാർട്ടൂണുകളും മുഖചിത്രങ്ങളുമായിട്ടായിരുന്നു ഫീൽഡിലേക്ക് വന്നത്. ഫോട്ടോഗ്രാഫിയിൽ സ്വന്തമായി പല പരീക്ഷണങ്ങളും നടത്തി. 

പിന്നീട്, 1978-ൽ ഫോട്ടോഗ്രാഫറായി ജോലി ചെയ്യുന്നതിനായി ദത്തൻ ഊട്ടിക്ക് അടുത്ത് കൂനൂരിലേക്ക് താമസം മാറി. 50 വർഷത്തിലേറെയായി അദ്ദേഹം വെസ്റ്റേൺ ഗാഡ് സിന്റെ ഭാഗമായ ഈ കുന്നിൻ പ്രദേശത്തിന്റെ ഭാവഹാവാദികളും ഋതുഭേദങ്ങളും വരെ ക്യാമറയിൽ പകർത്തിയിട്ടുണ്ട്.     ദീർഘകാലം നീലഗിരി ഫോട്ടോ-വീഡിയോ അസോസിയേഷന്റെ പ്രസിഡന്റായിരുന്നു. 25 October 2017 

 പുരസ്കാരങ്ങൾ 
*നാഷണൽ ജ്യോഗ്രാഫിക് - കുരങ്ങുകളുടെ വിശദമായ ചിത്രീകരണങ്ങളും വർഷങ്ങളായി അവയുടെ പെരുമാറ്റത്തിന്റെ രേഖപ്പെടുത്തലും അദ്ദേഹത്തിന് '' നാഷണൽ ജ്യോയോഗ്രാഫിക് '' ഉൾപ്പെടെയുള്ള അംഗീകാരങ്ങൾ നേടിക്കൊടുത്തു., 30 October 2012 9 November 2014, April 14, 2024

*മലയാള മനോരമ അവാർഡ്  

*മദ്രാസ് വൈൽഡ് ലൈഫ് അവാർഡ് 

*ടൈംസ് ഓഫ് ഇന്ത്യ അവാർഡ് 

*ഇന്റർനാഷണൽ ക്യാമറ ഫെയർ അവാർഡ് 

*ടൂറിസം വകുപ്പ് - ഊട്ടി അവാർഡ് - 4 തവണ

*ടൂറിസം ബോർഡ് സമ്മർ ഫെസ്റ്റിവൽ അവാർഡ് - ഊട്ടി - മൂന്ന് തവണ 

*കേരള യൂണിവേഴ്സിറ്റി യൂണിയൻ അവാർഡ് - തുടർച്ചയായ മൂന്ന് വർഷം

*കൊല്ലം ഹോർട്ടികൾച്ചർ സൊസൈറ്റി അവാർഡ്

*കേരള യൂണിവേഴ്സിറ്റി കോളേജ് 125-ാം വാർഷിക മത്സര അവാർഡ്  

*മിറർ മാസിക: ഫോട്ടോഗ്രാഫർ ഓഫ് ദി മന്ത്

*ഡൽഹി സയൻസ് ആൻഡ് ടെക് നോളജി അവാർഡ്

*ബട്ടർഫ്ലൈ ആർട്ട് ഫൗണ്ടേഷൻ അവാർഡ്

*പ്രവാസി ഭൂഷൺ അവാർഡ്  

*ടോപ്പ് ടെൻ ഫോട്ടോഗ്രാഫർ അവാർഡ്

*ഓൾ കേരള ഫോട്ടോഗ്രാഫേഴ്‌സ് അസോസിയേഷന്റെ "എക്‌സലൻസ് ഇൻ ഫോട്ടോഗ്രാഫി" അവാർഡ്

*നാഷണൽ കൗൺസിൽ ഓഫ് കേരള - കർമ്മശ്രേഷ്ഠ പുരസ്‌കാരം

*എംപ്ലോയ്‌മെന്റ് ന്യൂസിന്റെ ഒന്നാം പേജ് ഫോട്ടോ.

 പുസ്തകങ്ങൾ 

 ഗുരു - ആൻ ആൽബം (മലയാളത്തിൽ ''നിത്യ ദർശനം'') - ഇന്ത്യൻ തത്ത്വചിന്തകനും ഇംഗ്ലീഷിലും മലയാളത്തിലുമായി 200 പുസ്തകങ്ങളുടെ രചയിതാവുമായ ഗുരു നിത്യചൈതന്യയതിയുടെ ഫോട്ടോഗ്രാഫുകൾ ഉൾപ്പെടുത്തി 2009-ൽ പുറത്തിറങ്ങി. തത്ത്വചിന്തകനും ആത്മീയനേതാവും സാമൂഹിക പരിഷ്കർത്താവുമായ ശ്രീനാരായണഗുരുവിന്റെ പരമ്പരയിലെ മൂന്നാമത്തെ ഗുരുകുല അധ്യക്ഷനായി യതി കണക്കാക്കപ്പെടുന്നു.
 ദത്തന്റെ അപൂർവ്വ ഫോട്ടോകളും അവയുടെ വിവരണങ്ങളും ചേർത്ത്  "ഇമേജ് ബുക്ക് " എന്ന പുസ്‌തകം മാതൃഭൂമി ബുക്സ് പുറത്തിറക്കിയിട്ടുണ്ട്. പലവിഷയങ്ങളെക്കുറിച്ചും ആനുകാലികങ്ങളിൽ നിരവധി ലേഖനങ്ങൾ പ്രസിദ്ധീകരിച്ചിട്ടുണ്ട്.

 മറ്റ് നാഴികക്കല്ലുകൾ 
ദത്തൻ ഇൻഡ്യാ ഇന്റർനാഷണൽ ഫോട്ടോഗ്രഫിക് കൗൺസിൽ, ഇന്റർനാഷണൽ നേച്ചർ ആൻഡ് വൈൽഡ്‌ലൈഫ് ഫോട്ടോഗ്രാഫേഴ്‌സ് അസോസിയേഷൻ എന്നിവയിൽ അംഗമാണ്. 

ഈച്ച കുമിള ഊതുന്ന ('ഫ്‌ളൈ ബബ്ലിങ്ങ് ') പോലുള്ള ചെറിയ വസ്തുക്കളുടെ മാക്രോ-ലെൻസ് ഫോട്ടോകൾ, പതിനൊന്ന് വർഷത്തിൽ ഒരിക്കൽ സൂര്യനിൽ ഉണ്ടാകുന്ന സൺ സ്പോട്ട് (സൗരകളങ്കം), മിന്നലിന്റെ പ്രകാശത്തിൽ മാത്രം എടുത്ത പ്രകൃതിദൃശ്യം തുടങ്ങി ശാസ്ത്ര സംബന്ധമായ വളരെ പ്രാധാന്യമുള്ള ഫോട്ടോകൾ അദ്ദേഹം  അവതരിപ്പിച്ചിട്ടുണ്ട്.  

പല ഋതുക്കളിലായി ഊട്ടിയുടെയും നീലഗിരി പർവതനിരകളുടെയും വൈവിധ്യമാർന്ന ചിത്രങ്ങൾ പകർത്തിയിട്ടുള്ള അദ്ദേഹത്തിന്റെ ഫോട്ടോഗ്രാഫുകൾക്ക് അന്താരാഷ്ട്ര ഫോട്ടോ ശേഖരണക്കാരും വിതരണക്കാരും ഉൾപ്പെടെ വളരെയധികം ആവശ്യക്കാരുണ്ട്.. 
ശ്രദ്ധേയമായ മെഡിക്കൽ ഫോട്ടോഗ്രാഫുകളും അദ്ദേഹം പകർത്തിയിട്ടുണ്ട്.      
ലോകത്തിലെ ഏറ്റവും വലിയ ഫോട്ടോ സ്റ്റോക് ഏജൻസിയായ ഗെറ്റി ഇമേജസിന്റെ ഇൻഡ്യയിലെ ഫോട്ടോഗ്രാഫർ കോൺട്രിബ്യുട്ടറായ ദത്തൻ പുനലൂന്റെ ആയിരക്കണക്കിന് ഫോട്ടോകളാണ് ഗെറ്റിയുടെ സൈറ്റിലുള്ളത്.
1970-കളിൽ പ്രചാരത്തിലുണ്ടായിരുന്ന ബോക്സ് ക്യാമറകൾ (ഉദാ: ജർമ്മൻ നിർമ്മിത ആഗ്ഫ സിൻക്രോ ബോക്സ്) മുതൽ ഏകദേശം 15 വർഷം മുമ്പ് പ്രത്യക്ഷപ്പെട്ട മിറർലെസ് ക്യാമറകൾ വരെ, മിക്ക തരം ക്യാമറകളും അദ്ദേഹം ഉപയോഗിച്ചിട്ടുണ്ട്.

സംസ്ഥാനത്തിന് അകത്തും പുറത്തുമായിവിവിധ ഫോട്ടോഗ്രാഫി ക്ലബ്ബുകളിലും ക്യാമ്പുകളിലുമായി 32-ലധികം ഫോട്ടോഗ്രാഫി പ്രദർശനങ്ങളും ഫോട്ടോഗ്രാഫി ക്ലാസുകളും അദ്ദേഹം നടത്തിയിട്ടുണ്ട്.

ഫോട്ടോഗ്രാഫിയെക്കുറിച്ച് 61-ലധികം ലേഖനങ്ങൾ അദ്ദേഹം എഴുതിയിട്ടുണ്ട്.       

 അവലംബം 

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:ഇന്ത്യക്കാരായ വന്യജീവി ഫോട്ടോഗ്രാഫർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:ഇന്ത്യക്കാരായ ഫോട്ടോഗ്രാഫർമാർ